Diari Oficial de la Generalitat Valenciana


Sumari del DOGV 3749, del 15-05-2000 (2000/3730)

RESOLUCIÓ de 10 de maig de 2000, de la Direcció General de Transports, per la qual es nomenen els tribunals i es determina el lloc i l'horari de realització de proves de capacitació professional que es convoquen per a l'exercici de les activitats de transport interior i internacional de mercaderies o de viatgers.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3730


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 10 de maig de 2000, de la Direcció General de Transports, per la qual es nomenen els tribunals i es determina el lloc i l'horari de realització de proves de capacitació professional que es convoquen per a l'exercici de les activitats de transport interior i internacional de mercaderies o de viatgers. [2000/M3730]
  
D'acord amb allò que s'ha establit en l'Ordre de 16 de setembre de 1999, de la Conselleria d'Obres Públiques, Urbanisme i Transports, per la qual es regula el procediment que s'ha de seguir per a la realització de proves per a l'obtenció de certificat de capacitació professional per a l'exercici de les activitats de transport interior i internacional de mercaderies i de viatgers, resolc:
  
Primer
  
Nomenar el tribunal per a tota la Comunitat Valenciana, en totes les proves que es convoquen, la composició del qual figura en l'annex I de la present resolució.
  
Segon
  
Publicar, com a annex II, l'horari i els llocs de realització de les proves que es convoquen, i no es podrà accedir simultàniament a les proves de mercaderies i de viatgers.
  
Tercer
  
Els aspirants s'hauran de presentar en el lloc de realització de les proves amb el material següent:
  
- Document nacional d'identitat.
  
- Estris d'escriptura: llapis de mina número 2, goma d'esborrar i bolígraf.
  
Per a la realització del corresponent exercici es disposarà d'un temps de quatre hores.
  
Quart
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports en el termini d'un mes, comptador des de l'endemà de la seua publicació en el Diari Oficial de la Generalitat Valenciana, d'acord amb allò que s'ha establit en els articles 114 i 115 de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, sense perjuí que s'utilitze qualsevol altra via que es considere oportuna.
  
València, 10 de maig de 2000.- El director general de Transports: Vicente Dómine Redondo.
  
ANNEX I
  
Tribunal de la Comunitat Valenciana per a totes les proves convocades:
  
Tribunal titular:
  
President: Manuel García Fons.
  
Secretària: Inmaculada Baena Olcina.
  
Vocals: Manuel Gálvez Acero, Miguel Lorente Armero, Ana Antolín Baigorri, Teresa Gras Huerta i Antonio Muñoz Calatayud.
  
Tribunal suplent:
  
President: Antonio Muñoz Calatayud.
  
Secretari: Ramón Escrig Moreno.
  
Vocals: Vicente Sánchez Selfa, Vicente Barberá Puig, Ángel C. Durán Martínez, J. Javier Benet Zepf i Lola Salom Vea.
  
Nota: el personal col·laborador o ajudant del tribunal que siga designat per a vigilància i suport en els exàmens tindrà la consideració de vocal a l'efecte de l'import de la indemnització que ha de percebre per l'exercici d'aquestes funcions.
  
ANNEX II
  
Llocs, data i horari de realització dels exercicis
  
Província de València
  
Nacional i internacional de mercaderies o viatgers
  
Dia: 27 de maig de 2000.
  
Lloc: Universitat de València. Campus dels Tarongers. Aulari Nord.
  
Horari: inici 09.30 hores
  
Província d'Alacant
  
Nacional i internacional de mercaderies o viatgers
  
Dia: 27 de maig de 2000.
  
Lloc: campus de Sant Vicent, carretera de Sant Vicent s/n (Universitat d'Alacant). Aulari I Alacant.
  
Horari: inici 09.30 hores
  
Província de Castelló
  
Nacional i internacional de mercaderies o viatgers
  
Dia: 27 de maig de 2000.
  
Lloc: Cambra de Comerç, Indústria i Navegació de Castelló, avinguda dels Germans Bou, s/n Castelló de la Plana